- Mesajul lui Cristiano Ronaldo, după eliminarea dramatică din Liga Campionilor Asiei
- Al Nassr a pierdut la loviturile de departajare returul din sferturi cu Al Ain
Mesajul lui Cristiano Ronaldo a apărut la scurt timp după eliminarea dramatică din Liga Campionilor Asiei. Al Nassr a pierdut la loviturile de departajare partida retur cu Al Ain din sferturile de finală, la capătul unui meci nebun. Partida a fost transmisă LIVE în AntenaPLAY.
Echipa lui Cristiano Ronaldo a pierdut la loviturile de departajare calificare, iar starul portughez a fost singurul jucător de la Al Nassr care a înscris de la 11 metri. Tot el a trimis partida la loviturile de departajare, când a înscris, tot din penalty, în minutul 118, pentru a duce scorul la 4-3 (4-4 la general).
Mesajul lui Cristiano Ronaldo, după eliminarea dramatică din Liga Campionilor Asiei
După eliminarea din Liga Campionilor Asiei, Cristiano Ronaldo le-a mulţumit fanilor lui Al Nassr pentru susţinere şi le-a promis că jucătorii vicecampioanei din Arabia Saudită vor găsi o cale prin care vor reveni mai puternici:
"Vă mulţumim pentru susţinere. Vom găsi o cale să ne întoarcem şi să revenim mai puternici. Împreună, mereu", a scris Cristiano Ronaldo, pe contul său de Twitter, după eliminarea din Liga Campionilor Asiei.
Thank you for your support. We'll find a way to bounce back and come back stronger! Together, always! 🙌 pic.twitter.com/AiFtrfPwwV
— Cristiano Ronaldo (@Cristiano) March 12, 2024
Al Nassr, eliminată dramatic din Liga Campionilor Asiei
Al Ain a condus cu 2-0, după dubla lui Rahimi, dar Al Nassr a reuşit să reducă din diferenţă în prelungirile primei reprize, prin Ghareeb. În debutul reprizei secunde, Eisa a trimis în propria poartă, iar Al Nassr a restabilit egalitatea. În minutul 72, Alex Tellex a marcat după o lovitură liberă executată perfect de Otavio.
Partida a ajuns în prelungiri, acolo unde Al Nassr a avut emoţii uriaşe. Echipa lui Ronaldo şi Mane a rămas în 10 oameni după eliminarea lui Ayman Yahya, după o intervenţie horror asupra unui adversar. În minutul 103, Al Shamsi a profitat de gafa monumentală a portarului Raghed Al Najjar şi a dus scorul la 3-3, scor la care Al Ain era calificată.
Chiar dacă nu a avut o prestaţie grozavă, Cristiano Ronaldo a ieşit la rampă atunci când echipa sa avea nevoie de el. Portughezul a marcat în minutul 118 dintr-un penalty obţinut tot de el şi a trimis soarta calificării la loviturile de departajare. Acolo, singurul jucător care a marcat de la Al Nassr a fost Cristiano Ronaldo. Starurile Telles, Otavio şi Brozovic au ratat, iar Al Ain merge mai departe în sferturiile Ligii Campionilor Asiei.